1981Y0919 — DA — 10.07.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RESOLUTION

VEDTAGET AF REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER, FORSAMLET I RÅDET

den 23. juni 1981

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER, FORSAMLET I RÅDET —

som gør opmærksom på, at regeringscheferne, forsamlet i Paris den 9.-10. december 1974, anmodede om, at der blev foranstaltet en undersøgelse af muligheden for at oprette en pasunion og forud herfor at indføre et ensartet pas, og at Det europæiske Råd, forsamlet i Rom den 3.-4. december 1975, efter gennemgang af den rapport, der blev forelagt det, besluttede at indføre en ensartet model for et pas,

som ønsker at fremme alt, hvad der kan styrke følelsen hos medlemsstaternes borgere af at tilhøre ét og samme Fællesskab, og

som finder, at indførelsen af et sådant pas vil kunne lette bevægeligheden for medlemsstaternes statsborgere,

har udarbejdet et pas, hvis ensartede model og hvis anvendelsesområde er beskrevet i henholdsvis bilag I og bilag II, som begge udgør integrerende dele af denne resolution, og

er blevet enige om, at medlemsstaterne skal bestræbe sig på at udstede dette pas senest fra 1. januar 1985.

Udfærdiget i Luxembourg, den

treogtyvende juni nitten hundrede og enogfirs.

Geschehen zu Luxemburg am

dreiundzwanzigsten Juni neunzehnhunderteinundachtzig.

Έγινε στο Λουξεμβούργο,

στις είκοσι τρεις Ιουνίου χίλια εννιακόσια ογδόντα ένα.

Done at Luxembourg on the

twenty-third day of June in the year one thousand nine hundred and eighty-one.

Fait à Luxembourg, le

le vingt-trois juin mil neuf cent quatre-vingt-un.

Fatto a Lussemburgo, addì

ventitré giugno millenovecentottantuno.

Gedaan te Luxemburg, de

drieëntwintigste juni negentienhonderd eenentachtig.

Pour le royaume de Belgique, Voor het Koninkrijk België,

På Kongeriget Danmarks vegne,

Für die Bundesrepublik Deutschland,

Για την Ελληνική Δημοκρατία,

Pour la République française,

For Ireland,

Per la Repubblica italiana,

Pour le Grand-Duché de Luxembourg,

Voor het Koninkrijk der Nederlanden,

For the United Kingdom of Great Britain and Northern Ireland,

BILAG I

BESKRIVELSE AF MODELLEN TIL DET ENSARTEDE PAS

A. Passets format

Passet er af enhedsformat. Dette format skal fastlægges af en gruppe sagkyndige under hensyntagen til de tekniske problemer, og særligt dem, der er en følge af indsættelsen af et eventuelt plastbetrukket kort.

Størrelsen af det plastbetrukne kort, som eventuelt kan indsættes i passet, er som fastsat i ICAOs udkast til henstilling.

B. Passets omslag

a) Farve: lilla

b) Angivelser på omslaget I rækkefølgen: — » ►M1 Den Europæiske Union ◄ «, — navnet på den pasudstedende stat, — statens våben eller mærke, — »Pas«. Angivelserne » ►M1 Den Europæiske Union ◄ « og navnet på staten trykkes med samme slags typer.

c) De sprog, hvorpå angivelserne skal anføres Angivelserne affattes på den pasudstedende stats officielle sprog.

d) Den indvendige side af omslaget først i passet Staterne har mulighed for her at anføre de angivelser, de ønsker. Disse fakultative angivelser affattes på den pasudstedende stats officielle sprog.

C. Passets sideantal

Passet indeholder normalt 32 sider. Der kan dog udstedes pas med et større sideantal til personer, der rejser meget.

Passets sideantal anføres nederst på sidste side. Denne angivelse affattes på de officielle sprog i De europæiske Fællesskabers medlemsstater ( 1 ).

D. Første side

Følgende angivelser anføres på denne side i rækkefølgen:

— » ►M1 Den Europæiske Union ◄ «,

— navnet på den pasudstedende stat,

— »Pas«.

Angivelserne » ►M1 Den Europæiske Union ◄ « og navnet på staten trykkes med samme slags typer.

Disse angivelser affattes på de officielle sprog i De europæiske Fællesskabers medlemsstater ( 2 ).

På denne side findes ligeledes passets serienummer. Nummeret gentages eventuelt på de øvrige sider.

E. Plastbetrukket side og traditionel kontrolside

Passet indeholder enten en plastbetrukket side eller en traditionel kontrolside.

Den plastbetrukne side og den traditionelle kontrolside skal indeholde samme angivelser, som er følgende:

1. Efternavn

2. Fornavn

3. Nationalitet

4. Fødselsdato

5. Køn

6. Fødested

7. Udstedelsesdato

8. Udløbsdato

9. Myndighed

10. Indehaverens underskrift.

Disse angivelser:

— affattes på den pasudstedende stats officielle sprog samt på engelsk og fransk;

— ledsages af tal, der henviser til en fortegnelse, hvori emnet for angivelserne anføres på de officielle sprog i De europæiske Fællesskabers medlemsstater ( 3 ). — Et fotografi af indehaveren indsættes på den plastbetrukne side eller på den traditionelle kontrolside. — Den plastbetrukne sides udformning svarer til modellen i ICAOs udkast til henstilling.

F. Følgende side

Staterne kan på denne side anføre angivelser vedrørende:

11. bopæl,

12. højde,

13. øjenfarve,

14. forlængelse af passets gyldighed.

Disse angivelser:

— affattes på den pasudstedende stats officielle sprog samt på engelsk og fransk;

— ledsages af tal, der henviser til en fortegnelse, hvori emnet for angivelserne anføres på de officielle sprog i De europæiske Fællesskabers medlemsstater ( 4 ).

G. Følgende side

Denne side bør forbeholdes:

— oplysninger vedrørende pasindehaverens ægtefælle for de medlemsstater, der udsteder familiepas;

— oplysninger vedrørende de børn, der ledsager pasindehaveren; disse oplysninger skal angive efternavn, fornavn, fødselsdato og køn;

— i givet fald fotografier af ægtefællen og børnene.

Disse angivelser:

— affattes på den pasudstedende stats officielle sprog samt på engelsk og fransk;

— ledsages af tal, der henviser til en fortegnelse, hvori emnet for angivelserne anføres på de officielle sprog i De europæiske Fællesskabers medlemsstater ( 5 ).

H. Følgende side

Denne side er forbeholdt de pasudstedende myndigheder.

Angivelsen øverst på denne side affattes på de officielle sprog i De europæiske Fællesskabers medlemsstater ( 6 ).

I. Følgende side

På denne side findes fortegnelsen med oversættelse til de officielle sprog i De europæiske Fællesskabers medlemsstater ( 7 ) af emnet for angivelserne:

— på den plastbetrukne side,

— eller på den traditionelle kontrolside,

— på de under F. og G. omhandlede sider.

J. Følgende sider

Disse sider er forbeholdt viseringer. De skal være nummererede og må. ikke indeholde angivelser.

K. Den indvendige side af omslaget sidst i passet

Staterne har mulighed for her at anføre de oplysninger og/eller anvisninger, de ønsker. Disse anvisninger affattes på den pasudstedende stats officielle sprog.

BILAG II

ANVENDELSESOMRÅDE

A. Det ensartede pas udstedes til statsborgerne i ►M1 Den Europæiske Unions ◄ medlemsstater.

B. Medlemsstaterne afgør, om de vil udstede denne pastype til andre personer.

C. Medlemsstaterne kan i bestemte særtilfælde udstede pas af en anden model, såsom diplomat- eller tjenestepas.

D. Såfremt det skulle vise sig nødvendigt vil medlemsstaterne i særlige tilfælde fortsat kunne udstede et pas af den gamle model, uden at dette berører det pas, der skal udstedes i henhold til denne resolution.

( 1 ) Det vil sige de sprog, på hvilke traktaterne er affattet: dansk, engelsk, fransk, græsk, irsk, italiensk, nederlandsk og tysk.

( 2 ) Det vil sige de sprog, på hvilke traktaterne er affattet: dansk, engelsk, fransk, græsk, irsk, italiensk, nederlandsk og tysk.

( 3 ) Det vil sige de sprog, på hvilke traktaterne er affattet: dansk, engelsk, fransk, græsk, irsk, italiensk, nederlandsk og tysk.

( 4 ) Det vil sige de sprog, på hvilke traktaterne er affattet: dansk, engelsk, fransk, græsk, irsk, italiensk, nederlandsk og tysk.

( 5 ) Det vil sige de sprog, på hvilke traktaterne er affattet: dansk, engelsk, fransk, græsk, irsk, italiensk, nederlandsk og tysk.

( 6 ) Det vil sige de sprog, på hvilke traktaterne er affattet: dansk, engelsk, fransk, græsk, irsk, italiensk, nederlandsk og tysk.

( 7 ) Det vil sige de sprog, på hvilke traktaterne er affattet: dansk, engelsk, fransk, græsk, irsk, italiensk, nederlandsk og tysk.